**Informácie k dotácii na stravovanie pre deti, ktoré navštevujú posledný ročník MŠ**

**(od 01. 09. 2023)**

V zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **posledný ročník materskej školy-predškolák** (ďalej len „MŠ“), ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu **požiada o poskytnutie dotácie na stravu.**

**Dotácia na stravu sa poskytuje v sume:**

* **1,40 eur za každý deň,** v ktorom sa dieťa zúčastnilo výchovno-vzdelávacej činnosti **v poslednom ročníku MŠ** a **odobralo obed.**

**V súvislosti s poskytovaním dotácie na stravu si Vás dovoľujeme tiež informovať, že:**

* dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) alebo lekára so špecializáciou v špecializačnom odbore pediatria, si vyžaduje osobitné stravovanie a zariadenie školského stravovania nevie zabezpečiť takéto diétne jedlo. Podmienkou však je, že o stravovanie v školskej jedálni požiadate a dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do MŠ).

Ak dieťa bude navštevovať **posledný ročník MŠ od 01.09.2023** a máte záujem o poskytovanie dotácie na stravu na dieťa, **je nevyhnutné požiadať o dotáciu na stravu, a to na nižšie uvedenom tlačive (návratka), ktorú žiadame doručiť pani vedúcej školskej jedálne****a to najneskôr v termíne do** **18.07.2023**.

V prípade, ak **nedoručíte túto návratku** zariadeniu školského stravovania v stanovenom termíne, **na dieťa nebude možné poskytovať dotáciu na stravu**, **až kým v priebehu školského polroka o dotáciu na stravu nepožiadate**. Žiadosť o poskytnutie dotácie na stravu je možné odvolať.

**V prípade otázok nás môžete kontaktovať na tel. č. 035/6500 112**

**alebo mailom** [**r.slazanska@surany.sk**](mailto:r.slazanska@surany.sk)**.**

**ŽIADOSŤ**

**o podanie žiadosti o poskytnutie dotácie na podporu**

**výchovy k stravovacím návykom dieťaťa**

**(návratka)**

V zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, ja dolu podpísaný:

Meno a priezvisko: ..................................................................................................

Adresa bydliska:.........................................................................................................

**žiadam / nežiadam[[1]](#footnote-1)** od ***01.09.2023*** o poskytnutie dotácie na stravu na dieťaťa:

* meno a priezvisko, rodné číslo dieťaťa:..........................................................
* meno a priezvisko, rodné číslo dieťaťa:..........................................................
* meno a priezvisko, rodné číslo dieťaťa:..........................................................
* meno a priezvisko, rodné číslo dieťaťa:..........................................................

V .....................................dňa.............................

........................................................

vlastnoručný podpis

Súhlas so spracúvaním osobných údajov:

Podpisom tejto návratky rodič dieťaťa alebo fyzická osoba, ktorej je dieťa zverené do starostlivosti rozhodnutím súdu dáva súhlas na spracovanie svojich osobných údajov a osobných údajov dieťaťa / žiaka v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

1. **Vyhovujúce zakrúžkujte alebo podčiarknite**. [↑](#footnote-ref-1)